stanford-oval/wikipedia huggingface dataset:
Baltic Sea Action Group
Historia

BSAG perustettiin 3. maaliskuuta 2008 ja kirjattiin säätiörekisteriin nimellä Elävä Itämeri säätiö.
BSAG järjesti yhdessä Suomen tasavallan presidentin ja Suomen pääministerin kanssa Baltic Sea Action Summit -huippukokouksen Helsingissä 10.2.2010. Julkilausumien sijaan huippukokouksessa Itämeren maiden päämiehet sekä yli 140 yritystä ja muuta organisaatiota sitoutuivat konkreettisen työhön Itämeren hyväksi. Sitoumus oli edellytys huippukokoukseen osallistumiseen.
Aiheesta muualla

Baltic Sea Action Groupin sivusto
Ilkka Herlin 375 humanistia -sivusto 21.8.2015, Helsingin yliopiston humanistinen tiedekunta.
Australiankuningaskaija

| Australiankuningaskaija |
| --- | --- |
 Naaras vasemmalla, koiras oikealla
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Kaijat Psittaculidae
Alaheimo::  Psittacinae
Suku::  Kuningaskaijat Alisterus
Kaksiosainen nimi
 Alisterus scapularis  (Lichtenstein, 1818) 

Katso myös
   Australiankuningaskaija Wikispeciesissä   Australiankuningaskaija Commonsissa 
Infobox OKNimi-testi OKIUCN-testi OK: 
Australiankuningaskaija (Alisterus scapularis) on Itä-Australiassa elävä kaijalaji.
Koko ja ulkonäkö

Australiankuningaskaija kasvaa yli 40 cm pitkäksi. Koiraalla on kirkkaanpunainen pää, rinta ja vatsa. Pyrstö ja siivet ovat vihreät, selässä on sininen laikku. Naaras on muuten samannäköinen, mutta sillä myös pää ja rinta ovat vihreät, punaista on ainoastaan vatsapuolella. Nuoret linnut muistuttavat ulkonäöltään aikuista naarasta.
Levinneisyys ja elinympäristö

Australiankuningaskaija elää pitkällä, Pohjois-Queenslandista Victorian eteläosiin ulottuvalla rannikkokaistaleella. Se suosii kosteita metsäalueita. Australiankuningaskaijoja on myös jonkun verran lemmikkeinä.
Koiras
Käännös suomeksi
Bartolino da Padova

Bartolino da Padova oli 1300-luvun jälkipuoliskolla ja 1400-luvun alkuvuosina vaikuttanut säveltäjä.
Da Padova kuului karmeliittoihin ja työskenteli Carraran hovissa. Häneltä on säilynyt kaikkiaan 38 sävellystä, minkä perusteella häntä pidetään yhtenä ars novan tuotteliaimmista edustajista. Kappaleiden joukossa on ballatoja ja madrigaaleja, joita julkaistiin osana Squarcialupin koodeksia. Da Padovan madrigaali Alba colomba on vuodelta 1385. Ballata La sacrosanta carità d'amore on sävelletty ennen vuotta 1389, ja madrigaali Imperial sedendo on ajoitettu vuoteen 1401. Da Padovan madrigaaleihin kuuluu lisäksi muun muassa kolmikielinen La fiera testa, jonka sanoja käytti omassa madrigaalissaan myös Niccolò da Perugia.
Aiheesta muualla

IMSLP: nuotteja
Mattkärr

Mattkärr on kylä Kemiönsaaren kunnassa. Kylä sijaitsee kunnan sisäosissa Kemiön eteläosassa.
Mattkärrin kyläalueen läpi kulkee harjuselänne, jota myötäilee Kemiön kirkonkylän ja Taalintehtaan yhdistävä tie. Mattkärrin kyläkeskus sijaitsee tien pohjoispuolella Lövbölentien varrella. Pääosa kyläalueesta on peltoa, joita pienet metsäsaarekkeet rikkovat.
Mattkärrissä on ollut 1500-luvulla veroluetteloiden perusteella kahdeksan taloa. 1600-luvun alun katovuodet johtivat yhden talon autioitumiseen ja viisi taloa on päätynyt kruunun haltuun maksamattomien verojen vuoksi. Isoviha autioitti koko kylän, minkä jälkeen kylään syntyi kaksi lähikylien talojen aputilaa. Isojako on toteutettu vuonna 1761, jolloin kylässä oli ainoastaan torppariasustusta. 1900-luvun alkuvuosina torpat ovat itsenäistyneet ja kylään on syntynyt runsaasti pientiloja. Kylä on tuolloin saanut nykyisen rakenteensa. Mattkärrin rakennuskanta on pitkälti sotia edeltävältä ajalta. Kylän läpi kulkevaa maantietä on oikaistu 1970-luvulla.
Mattisenlahden koulu

| Mattisenlahden koulu |
| --- | --- |
Sijainti:  Mattisenlahden koulutie 7 80400 Ylämylly
Tyyppi:  peruskoulu
Rehtori:  Susanna Federley
Luokat:  0–6
Oppilaita:  57
Mattisenlahden koulu on peruskoulu Mattisenlahden kylässä Liperissä, noin neljän kilometrin päässä Ylämyllyltä. Koulu tarjoaa esiopetusta ja opetusta peruskoulun vuosiluokille 1–6 kolmessa opetusryhmässä. Koulu perustettiin vuonna 1898. Koulunjohtajana toimii Susanna Federley.
Avro Vulcan

| Avro Vulcan |
| --- | --- |
 Avro Vulcan XH558 Duxfordin lentonäytöksessä vuonna 2012.
Tyyppi:  pommikone
Alkuperämaa:   Yhdistynyt kuningaskunta
Valmistaja:  Avro
Ensilento:  30. elokuuta 1952
Esitelty:  20. heinäkuuta 1956
Poistettu käytöstä:  maaliskuu 1984
Tila:  ei käytössä
Pääkäyttäjät:  Royal Air Force
Valmistusmäärä:  136 (prototyypit mukaan lukien) 
Valmistusvuodet:  1956–1961
RAF:n Avro 698 Vulcan B.1, huomaa koneen erityinen pohjan ja tasojen alapintojen anti-flash -väritys.
Avro Vulcan eli Avro 698 oli maailman ensimmäinen raskas deltasiipinen pommikone. Nimensä se sai roomalaisen tulen jumalan mukaan. Vulcan on yksi kolmesta brittiläisestä V-pommikoneesta (muut olivat Vickers Valiant ja Handley Page Victor).
Historia

Ensimmäisen Vulcanin otti käyttöön RAF vuonna 1956 ja tyypin eri versiot palvelivat kaikkiaan noin 30 vuotta, kunnes konetyyppi korvattiin Panavia Tornadolla. Vulcanin suunnitteluvaiheessa vuosina 1949–1953 rakennettiin neljä prototyyppiä (Avro 707) 1:3-kokoisena. Alkuperäistä B.1-versiota rakennettiin 45 kappaletta ja paranneltua, uusin moottorein ja ilmatankkausta varten varustettua hieman suurempaa B.2-versiota 60-luvulla 89 kappaletta. Joitakin B.2-koneita modifioitiin myöhemmin strategisiksi tiedustelukoneiksi. Monet Vulcan-pommikoneet romutettiin taistelutehtävien päätyttyä 1980-luvulla. Pieni osa jäi RAF:lle ammuntaharjoituksia varten ja muutama kone myytiin yksityishenkilöille sekä museoille.
Tehtävä

Vulcanin alkuperäinen tehtävä oli ydinpommin kantaminen niin korkealla ja nopeasti, etteivät vihollishävittäjät tavoittaisi sitä. Tästä syystä koneessa ei ollut puolustusaseistusta ja ydinpommin välähdyksen suojaksi koneet oli maalattu valkoiseksi, eli Anti-Flash -väritykseen. Myöhemmin tehtävä muutettiin matalapommitukseksi ja väritys vaihtui naamiokuvioon.
Sodassa

Konetyyppi osallistui sotatoimiin Falklandin sodassa vuonna 1982 ja teki silloin pisimmän pommituslennon ennätyksen. Ennätys rikottiin vasta Persianlahden sodan aikana. Vulcan-pommikone teki operaatio Black Buckissa viisi pommituslentoa, joista kolme Port Stanleyn kiitotietä vastaan ja kaksi tutka-asemien tuhoamiseksi Falklandin saarilla. Yhtään Vulcania ei menetetty, mutta pitkät, useita ilmatankkauksia vaativat pommituslennot aiheuttivat joitakin ongelmia ja yksi kone joutui tekemään hätälaskun Brasiliaan.
Tekniset tiedot (B.2A)

Lähde:
Yleiset ominaisuudet
Miehistö: 5
Pituus: &&&&&&&&&&&&&030.045000030,45 m
Kärkiväli: &&&&&&&&&&&&&033.083000033,83 m
Korkeus: &&&&&&&&&&&&&&08.02800008,28 m
Siipipinta-ala: &&&&&&&&&&&&0368.0300000368,3 m²
Tyhjäpaino: &&&&&&&&&&056750.&&&&0056 750 kg
Suurin lentoonlähtöpaino: 0Virhe lausekkeessa: tunnistamaton välimerkki ”&”..0Virhe lausekkeessa: tunnistamaton välimerkki ”&”.81 720 kg
Voimalaite: &&&&&&&&&&&&&&04.&&&&004 × Bristol Siddeley Olympus 301 -suihkumoottoria; &&&&&&&&&&&&&089.&&&&0089 kN  per moottori
Suoritusarvot
Suurin nopeus: 0Virhe lausekkeessa: tunnistamaton välimerkki ”&”..0Virhe lausekkeessa: tunnistamaton välimerkki ”&”.1 038 km/h (Mach &&&&&&&&&&&&&&00.09800000,98)
Lentomatka: &&&&&&&&&&&07640.&&&&007 640 km
Lakikorkeus: 0Virhe lausekkeessa: tunnistamaton välimerkki ”&”..0Virhe lausekkeessa: tunnistamaton välimerkki ”&”.19 810 m
Aseistus
21 × tavanomaisia 454 kg:n pommeja tai
1 × 1,1 megatonnin Blue Steel-ydinase tai
4 × AGM-45 Shrike ohjusta
Vulcan populäärikulttuurissa

Britannian ilmavoimien Avro Vulcan esiintyy Terence Youngin ohjaamassa James Bond -elokuvassa Pallosalama vuodelta 1965.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.militaryfactory.com/aircraft/detail.asp?aircraft_id=239 (englanniksi)
Avro Vulcan pommiluukku avoinna
Mattlar

Mattlar on sukunimi, joka on muun muassa seuraavilla suomalaisilla henkilöillä:
Erik Mattlar (1846–1928), maanviljelijä ja valtiopäivämies
Marja Mattlar (o.s. Pispa, s. 1953), laulaja, lauluntekijä, säveltäjä ja sanoittaja
Mikko Mattlar (s. 1980), DJ ja radiotoimittaja, Tapio ja Marja Mattlarin poika
Tapio Mattlar (s. 1953), muusikko, musiikkitoimittaja ja maaseutuaktivisti, Marja Mattlarin puoliso
| --- | --- |
: Tällä täsmennyssivulla luetellaan henkilöitä, joilla on sama sukunimi.
Axel Corti

Axel Corti (alk. Leopold Karl Anatole Axel Fuhrmans, 7. toukokuuta 1933 Boulogne-Billancourt, Ranska – 29. joulukuuta 1993 Oberndorf, Itävalta) oli itävaltalainen teatteri-, elokuva- ja televisio-ohjaaja, radioesiintyjä ja kirjailija. Hän teki yhteistyötä muun muassa kirjailija ja käsikirjoittaja Georg Stefan Trollerin kanssa ja ohjasi jaksoja pitkäikäiseen Rikospaikalla-televisiosarjaan (Tatort).
Axel Corti syntyi italialais-itävaltalaisen liikemiehen Carl Edgar Fuhrmansin ja Saksan Schwarzwaldista kotoisin olleen Ingeborg Kutznerin pojaksi. Perhe muutti Pariisiin vuonna 1928, koska isän suuri asiakas oli Ranskan valtion rautatieyhtiö SNCF.
Toisen maailmansodan aikana Cortin isä oli mukana Ranskan vastarintaliikkeessä, ja perhe muutti asuinpaikkaa jatkuvasti. Vuonna 1943 äiti ja lapset muuttivat Sveitsiin, mutta isä ei saanut turvapaikkaa, jäi Ranskaan ja kuoli siellä vuonna 1945 ennen sodan loppua. Sodan jälkeen perhe karkotettiin Sveitsistä ja etsiytyi Italiaan, jossa poika sai passin uudella nimellä Alfonso von Cassino Corti. Hänen maatalousopintonsa keskeytyivät sairastumiseen, ja toivuttuaan hän aloitti puhe- ja draamaopinnot näyttelijä Traute Forestin johdolla.
1950-luvun alkupuolen Axel Corti työskenteli radio- ja sanomalehtitoimittajana, ja vuosikymmenen loppupuolella johti Itävallan yleisradioyhtiö ORF:n Tirolin aluetoimituksen kirjallisuus- ja kuunnelmaosastoa. Vuonna 1960 hän pääsi ensin apulaisohjaajaksi ja pian ohjaajaksi ja dramaturgiksi  Itävallan kansallisteatteriin Burgtheateriin ja opetti samalla alaa Max Reinhardt -seminaarissa. Vuonna 1964 hän avioitui Agnes Cecilia Herbersteinin kanssa ja sai pääohjaajan paikan Oberhausenin kaupunginteatterissa Saksassa. Pari vuotta myöhemmin hän siirtyi pääohjaajaksi Saksan Ulmiin, mutta kutsuttiin pian ORF:n televisio-ohjelmien suunnittelijaksi Wieniin, jossa hän toteutti uudenlaista popkulttuurista ammentavaa ohjelmistoa. Hän teki myös radiopakinoita miltei kuolemaansa 1993 asti.
Cortin elokuvaohjaukset olivat enimmäkseen televisiolle tehtyjä, läpimurtonaan Der Fall Jägerstätter vuodelta 1971. Viimeinen suuri elokuvatyö, Joseph Rothin romaaniin perustuva Radetzkymarsch jäi kesken Cortin yllättäen kuoltua, mutta hänen kuvaajansa Gernot Roll viimeisteli sen ja elokuva sai ensi-iltansa vuonna 1995.
Filmografiaa

Der junge Freud (1976, yhdessä Georg Stefan Trollerin kanssa)
Talonpoika ja miljonääri (Der Bauer und der Millionär, tv-näytelmä 1977)
Naisen vaaleansininen kirje (Eine Blaßblaue Frauenschrift, 1984)
Wohin und zurück -televisiotrilogia, käsikirjoitus Georg Stefan Troller:
Eräs elämänvaihe (An uns glaubt Gott nicht mehr)
Santa Fe
Welcome in Vienna
Kuninkaan huora (The King's Whore, 1990)
Aiheesta muualla

Axel Corti Elonetissä.
Axel Corti Internet Movie Databasessa. (englanniksi)
Barosaurus

| Barosaurus |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Sauropodomorpha
Osalahko::  Sauropodit Sauropoda
Heimo::  Diplodocidae
Suku::  Barosaurus  Marsh, 1890
Lajit
 Barosaurus lentus  Barosaurus africanus  Barosaurus gracilis 
Katso myös
   Barosaurus Wikispeciesissä   Barosaurus Commonsissa 
Infobox OKNimi-testi OK: 
Barosaurus (”raskas lisko”) oli pitkä, Diplodocidae-heimoon kuulunut sauropodi. 23–27 metrin pituiseksi kasvanut Barosaurus eli myöhäisellä jurakaudella 150 miljoonaa vuotta sitten. Barosauruksen jäännöksiä on löydetty Pohjois-Amerikasta ja itäisestä Afrikasta, Tansaniasta. Vuonna 1890 Othniel Charles Marsh löysi ja nimesi tämän sauropodin.
Elintavat

Barosaurus söi ravinnokseen puiden lehtiä ja saniaisia muiden sauropodien tapaan. Lähisukulaistensa Apatosauruksen ja Diplodocuksen tavoin Barosaurus eli laumoissa. Laumoissa eläessään Barosaurukset olivat paremmassa turvassa isoilta teropodeilta, kuten Allosauruksilta ja Ceratosauruksilta. Suuri koko suojasi aikuista Barosaurusta monilta vihollisilta. Sen lisäksi sillä oli pitkä, piiskamainen hännänkärki, jolla se löi vihollisiaan. Barosaurus saattoi nousta myös kahdelle raajalle näyttääkseen suuremmalta pelotellakseen saalistajat pois. Takaraajoillaan seistessään Barosaurus oli jopa 15 metriä korkea.
Myöhäisjurakautisessa Pohjois-Amerikassa eli samaan aikaan muitakin sauropodeja, kuten Apatosaurus, Brachiosaurus, Camarasaurus, Diplodocus ja Haplocanthosaurus.
Lajit

Barosauruksesta tunnetaan kolme lajia:
Barosaurus lentus, ensimmäinen vuonna 1890 Pohjois-Amerikasta löydetty Barosaurus-laji.
Barosaurus africanus (mahdollisesti Tornieria)
Barosaurus gracilis (mahdollisesti Tornieria)
Bed (Nicki Minajin kappale)

| ”Bed” Nicki Minaj ft>  Ariana Grande |
| --- | --- | --- |

Singlen tiedot
 Albumilta: Queen
 Äänitetty : huhti-kesäkuu 2018
 Julkaistu: 14. kesäkuuta 2018
 Formaatti: digitaalinen lataus, suoratoisto
 Tuottaja(t): Ben Billions, Beats Bailey, Supa Dups, Messy (vast.)
 Tyylilaji: pop-rap, R&B
 Kesto: 03.09
 Levy-yhtiö: Young Money Entertainment, Cash Money Records, Republic Records
Nicki Minajin muut singlet
| ”Big Bank” 2018 | ”Bed” 2018 | ”Boo'd Up (Remix)” 2018 |
Ariana Granden muut julkaisut
| ”Dance to This” 2018 | ”Bed” 2018 | ”God Is a Woman” 2018 |
Bed on yhdysvaltalaisräppäri Nicki Minajin musiikkikappale, jolla vierailee myös yhdysvaltalaisartisti Ariana Grande. Se julkaistiin Minajin neljännen, Queen-studioalbumin kolmantena singlenä 14. kesäkuuta 2018. Kappaleen ovat sanoittaneet Minaj, Ben Diehl, Gamal Lewis, Brett Bailey, Mescon David Asher ja Dwayne Chin-Quee. Kappaleen tuotannosta vastasivat puolestaan Ben Billions, Bailey, Chin-Quee ja Messy.
Kappaleelle on toteutettu myös Hype Williamsin ohjaama musiikkivideo, joka julkaistiin Minajin YouTube-kanavalla 6. heinäkuuta 2018. "Bed" oli kaupallisesti kohtalainen menestys, sen päästyä singlelistan kolmenkymmenen parhaan joukkoon Australiassa, Irlannissa, Isossa-Britanniassa, Kanadassa, Portugalissa, Singaporessa, Skotlannissa, Slovakiassa, Tšekissä, Unkarissa, Uudessa-Seelannissa ja Virossa. Kappale on myynyt Kanadassa platinaa.
Käännös suomeksi
Machinarium

| Machinarium |
| --- | --- |

Kehittäjä:  Amanita Design
Julkaisija:  Amanita Design
Jakelija:  Amanita Design, Steam, GOG.com, Humble Store, Nintendo eShop, PlayStation Store, PlayStation Now, Google Play, App Store, Microsoft Store ja itch.io
Suunnittelija:  Jakub Dvorský
Säveltäjä:  Floex
Pelimoottori:  Adobe Flash
Julkaistu:  Lokakuu 16, 2009
Lajityyppi:  Point and click seikkailupeli
Pelimuoto:  Yksinpeli
Ikäluokitus:  PEGI: 7
Alusta:  Windows Windows Phone Mac OS X Linux PlayStation 3 (PlayStation Network) PlayStation Vita iPad 2 BlackBerry PlayBook Android PlayStation 4 Nintendo Switch Xbox One
Jakelumuoto:  Steam, PlayStation Store
Lisää peliartikkeleitaVideopelien teemasivulla
Infobox OK  : 
Machinarium on Amanita Designin kehittämä ja julkaisema seikkailupeli. Peli julkaistiin 16. lokakuuta 2009 Windows-, Mac OS X- ja Linux-alustoille. Ilmainen demo-versio ilmestyi 30. syyskuuta 2009.
Pelaaminen

Machinariumin tavoitteena on tehdä tyhjäksi ilkiörobottien räjäytyssuunnitelma ohjaamalla pientä robottia läpi erilaisten ongelmanratkaisutehtävien. Tehtävät on sijoiteltu pelimaailmaan, jossa toimitaan perinteisellä "osoita ja klikkaa" -menetelmällä. Genrestä poikkeavaa se, että pelaaja voi klikkaamalla saada aikaan reaktioita vain kohteista, jotka ovat ohjattavan hahmon ulottuvilla.
Machinariumin huomionarvoinen piirre on, ettei se sisällä dialogia puhutussa eikä kirjoitetussa muodossa. Sen sijaan pelissä käytetään animoituja ajatuskuplia. Pelissä on myös samalla tekniikalla toteutettuja yllätysanimaatioita, jotka valottavat hahmon menneisyyttä, mutta jotka pystyy näkemään vain odottelemalla passiivisesti tietyissä paikoissa.
Pelissä sovelletaan kaksitasoista vinkkijärjestelmää. Joka tasolla pelaaja voi käyttää yhden vinkin. Tämän lisäksi peliin on sisällytetty myös läpipeluuohje, josta saa apua pelin kaikissa vaiheissa. Dialogin tavoin läpipeluuohje koostuu kuvasarjasta, jossa kuvataan kulloinenkin ongelma ja sen ratkaisu. Ohjeessa ei kuitenkaan paljasteta, miten yksittäinen ongelma liittyy taustatarinaan ja muihin ratkaisua odottaviin ongelmiin.
Juoni

Machinarium alkaa näkymällä suuresta konekaupungista, jonka korkeimmasta tornista nousee ilmaan jätelenturi. Pelaajan ohjaama hahmo on robotti nimeltä Josef (nimetty robotti-sana keksijän Josef Čapekin mukaan), joka lähetetään lenturissa kaatopaikalle. Kaatopaikalta Josef lähtee taivaltamaan takaisin kohti kaupunkia. Siellä hän saa vihiä kolmen korston suunnitelmasta räjäyttää kaupungin korkein torni. Josef jää kuitenkin kiinni ja päätyy tyrmään. Vapautettuaan itsensä Josef auttaa kaupungin asukkaita, joita ilkiökolmikko on kiusannut. Josef onnistuu saattamaan konnat toimintakyvyttömiksi ja löytämään tyttöystävänsä, jonka nämä ovat panneet keittiöpiiaksi. Josef ei saa vapautettua ystäväänsä, mutta pääsee sen sijaan torniin, jossa hän purkaa pommin ja pääsee huoneeseen, josta koko tarina alkoi. Suuripäinen robotti istuu huoneen keskellä poissaolevana änkyttäen. Josef muistelee, miten he elivät onnellisina kolmisin ennen kuin korstot lamauttivat vanhuksen ja kaappasivat tytön. Menneisyyden muistelun jälkeen Josef palauttaa vanhuksen täysiin sielunvoimiinsa, huuhtoo konnakoplan viemäriin ja vapauttaa tyttöystävänsä. Yhdessä Josef ja robottityttö kapuavat tornin huipulla olevaan lentohärveliin ja lentävät kauas pois.
Kehitys

Machinariumin kehittivät kolmessa vuodessa seitsemän tšekkiläistä kehittäjää, jotka rahoittivat projektin omista säästöistään. Pelin markkinointibudjetti oli vain tuhat dollaria. Peliä suunniteltiin tietokoneiden lisäksi alun perin myös Xbox 360 -alustalle, mutta Microsoft, jota tekijät olivat pelillään lähestyneet, päätti kuitenkin toisin. Microsoft ei anna julkaista pelejä latausalusta Xbox Live Arcadelle, jollei pelillä ole kustantajaa, eivätkä kehittäjät tulojen jakamisen vuoksi halunneet antaa tuotettaan kolmannelle osapuolelle. Niinpä Amanita Designin kehittelijät ottivat yhteyttä Sonyyn, jonka käytännöt sallivat PlayStation Network -jakelualustalla myös omakustannepelit. Peli odottaa toistaiseksi yhtiön hyväksyntää.
Kampanja laittomien kopioiden vähentämiseksi

5. elokuuta 2010 Amanita Design ilmoitti arvioivansa vain 5–15 %:n Machinariumin pelaajista maksaneen pelistään. Myyntien nostamiseksi pelin hinta alennettiin viikon ajaksi kahdestakymmenestä dollarista viiteen dollariin, jotta mahdollisimman moni laittoman kopion ladannut ostaisi pelin. Kampanjaa pidennettiin myöhemmin muutamalla päivällä. Tarjouksen voimassaoloaikana peliä myytiin yhteensä 20 000 kappaletta.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Machinarium
Käännös suomeksi
Mario Rapisardi

| Mario Rapisardi |
| --- | --- |
 Mario Rapisardi
Henkilötiedot
Syntynyt: 1844
Kuollut: 1912 (67–68 vuotta)
Kansalaisuus:  Italia
Ammatti:  kirjailija
Kirjailija
Äidinkieli: italia
Tuotannon kieli: italia
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Mario Rapisardi (1844–1912) oli italialainen runoilija, vuodesta 1875 Italian kirjallisuudenhistorian professori Catanian yliopistossa. Rapisardin runoelmien pääsävynä on historiallis-filosofinen mietiskely ja taipumus vertauskuvallisuuteen sekä myös ankara satiiri vastustajia kohtaan. Niistä merkittävimpiä ovat ihmiskunnan kehitysvaiheita kuvaava Palingenesi (1868) ja nykyajassa liikkuva Lucifero (1878), trilogia Giobbe (1885), Atlantide (18S9), runonäytelmä Manfred, runokokoelmat Ricordanze (1872) ja Giustizia (1883). Runoelmistaan Rapisardi itse julkaisi valikoiman Versi scelti e riveduti (1888). Kootut teokset ilmestyivät 1894–1897.
Aiheesta muualla

Kuvia tai muita tiedostoja aiheesta Mario Rapisardi Wikimedia Commonsissa
Mario Power Tennis (Game Boy Advance)

| Mario Power Tennis |
| --- | --- |
Kehittäjä:  Camelot
Julkaisija:  Nintendo
Jakelija:  Nintendo eShop
Säveltäjä:  Motoi Sakuraba
Pelisarja:  Mario Tennis
Julkaistu:  Game Boy AdvanceJP 13. syyskuuta 2005EU 19. marraskuuta 2005AUS 1. joulukuuta 2005NA 5. joulukuuta 2005
Lajityyppi:  urheilupeli
Pelimuoto:  yksinpeli, moninpeli
Ikäluokitus:  ESRB: Kaikenikäisille  PEGI 3 
Alusta:  Game Boy Advance, Virtual Console
Jakelumuoto:  GBA-pelimoduuli
Lisää peliartikkeleitaVideopelien teemasivulla
Infobox OK  : 
Mario Power Tennis (tunnetaan Pohjois-Amerikassa nimellä Mario Tennis: Power Tour ja Japanissa nimellä Mario Tennis Advance) on Camelotin kehittämä ja Nintendon vuonna 2005 julkaisema urheilupeli Game Boy Advancelle. Peli on julkaistu vuonna 2014 Wii U:n Virtual Consolelle. Peli on viides osa Mario Tennis-urheilupelisarjaa.
Peli on saanut positiivisen vastaanoton. Sillä on Metacriticin sivuilla 81 % keskiarvo ja GameRankingsin sivuilla 80,76 % keskiarvo. IGN antoi pelille arvosanaksi 9/10.
Aiheesta muualla

Mario Tennis: Power Tour MobyGamesissa (englanniksi)
Virallinen sivusto (japaniksi)
Mario-pelit
| --- | --- |
Tasohyppelyt:   Donkey Kong  Mario Bros.  Super Mario Bros.  Super Mario Bros.: The Lost Levels (SMB2J)  Super Mario Bros. 2  Super Mario Land  Super Mario Bros. 3  Super Mario World  Super Mario Land 2  Super Mario 64  Super Mario Sunshine  Super Princess Peach  New Super Mario Bros.  Super Mario Galaxy  New Super Mario Bros. Wii  Super Mario Galaxy 2  Super Mario 3D Land  New Super Mario Bros. 2  New Super Mario Bros. U  Super Mario 3D World  Super Mario Odyssey 
Roolipelit:   Super Mario RPG  Mario & Luigi: Superstar Saga  Mario & Luigi: Partners in Time  Mario & Luigi: Bowser’s Inside Story  Mario & Luigi: Dream Team Bros.  Mario & Luigi: Paper Jam Bros. 
Paper Mario:   Paper Mario  Paper Mario: The Thousand-Year Door  Super Paper Mario  Paper Mario: Sticker Star  Paper Mario: Color Splash  Paper Mario: The Origami King 
Spinoff-pelit:   Mario Kart -pelisarja  Mario Party -pelisarja  Mario Golf -pelisarja  Mario Tennis -pelisarja  Luigi's Mansion  Mario Superstar Baseball  Mario Smash Football  Mario Strikers: Charged Football  Dance Dance Revolution Mario Mix  Super Mario Ball  Dr. Mario -pelisarja  Wrecking Crew  Wrecking Crew 98  Mario Slam Basketball  Mario Sports Mix  Mario & Sonic at the Olympic Games  Mario & Sonic at the Olympic Winter Games  Mario & Sonic at the London 2012 Olympic Games  Boom Street  Luigi’s Mansion 2  Mario & Sonic at the Sochi 2014 Olympic Winter Games  Mario & Sonic at the Rio 2016 Olympic Games  Mario & Sonic at the Tokyo 2020 Olympic Games 
Uudelleenjulkaisut:   Super Mario All-Stars  Super Mario Bros. DX  Super Mario Advance  Super Mario Advance 2  Super Mario Advance 4  Super Mario 64 DS 
Ajopelit:   Super Mario Kart  Mario Kart 64  Mario Kart: Super Circuit  Mario Kart: Double Dash!!  Mario Kart DS  Mario Kart Wii  Mario Kart 7  Mario Kart 8  Mario Kart 8 Deluxe 
Yoshi-pelit:   Super Mario World 2  Super Mario Advance 3  Yoshi’s Story  Yoshi’s Island DS  Yoshi’s Universal Gravitation  Yoshi Touch & Go  Yoshi’s New Island  Yoshi’s Woolly World  Yoshi’s Crafted World 
Muut pelit:   Hotel Mario  Marios FUNdamentals  Mario Is Missing!  Mario Teaches Typing  Mario's Time Machine  Super Mario: Blue Twilight DX  Super Mario's Wacky Worlds  Captain Toad: Treasure Tracker  Super Mario Maker  Super Mario Maker 2